stanford-oval/wikipedia huggingface dataset:
NW D

| NW D |
| --- | --- |

Valmistustiedot
Valmistusmaa:   Itävalta-Unkari
Valmistaja:  Nesselsdorfer Wagenbau AG, Nesselsdorf (Kopřivnice)
Valmistusvuodet:  1904–1905
Tuotantomäärä:  12 kappaletta
Tekniset tiedot
Henkilöluku:  3–6
Iskutilavuus:  5 878 cm³
Teho:  24 hv /1300 1/min
Vaihteisto:  4+1
Mitat
Pituus:  3 220 mm
Leveys:  1 530 mm
Korkeus:  1 610 mm
NW D oli itävaltaunkarilaisen Nesselsdorfer Wagenbaun vuosina 1904–1905 valmistama henkilöauto. Autoja valmistettiin kaikkiaan 12 kappaletta.
Yrityksen autonvalmistus ei ollut tuolloin kovin laajamittaista, sillä vuonna 1903 valmistettiin kaiken kaikkiaan 19 autoa ja seuraavana vuonna kokonaisvalmistusmäärä oli vain 12.
Teknisiä tietoja

Voimanlähteenä oli pitkittäin asennettu nelisylinterinen, vesijäähdytteinen sivuventtiilinen bokserimoottori, jossa oli Boschin valmistama magneettosytytys. Voima välittyi moottorilta kartiokytkimen kautta nelivaihteiseen vaihteistoon. Moottori oli sijoitettu auton keskelle.
Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarru vaikutti takapyörillä olleisiin rumpujarruihin, seisontajarruna oli pantajarru, joka vaikutti voimansiirtoon.
Polttoainetankin tilavuus oli 48 litraa.
Korimalleina oli joko täysin avonainen tai niin sanotulla amerikkalaisella katolla varustettu malli. Muilta osin autot eivät olleet kovin hyvin säältä suojattuja, sillä niistä puuttui muun muassa tuulilasi ja ovet. Autossa oli joko kaksi tai kolme karbidilamppua.
Ominaisuuksia

Auton huippunopeus oli 50 km/h. Hyvän jousituksensa ansiosta se tarjosi aikakautensa mittapuun mukaan mukavaa matkantekoa, vaikka painonjakauma ei ollut ajo-ominaisuuksien kannalta paras mahdollinen.
Vientimarkkinoilla autoa myytiin nimellä Roi De Belge (Belgian kuningas).
Munajärvi (Raasepori)

| Munajärvi |
| --- | --- |
Valtiot:  Suomi 
Paikkakunta:  Raasepori
Koordinaatit:  60°08′13″N, 23°17′52″E
Järvinumero:  24.013.1.005
Mittaustietoja
Pinnankorkeus:  60,4 m 
Rantaviiva:  2,3 km 
Pinta-ala:  0,1 km² 
 fiMunajärvi 
Munajärvi on järvi Raaseporin pohjoisosassa lounaisella Uudellamaalla. Sen pinta-ala on 9,6 hehtaaria. Etäisyys Tammisaaresta on 19 kilometriä pohjoisluoteeseen.
Maantiede

Munajärven pituus lounaasta koilliseen on 550 metriä, leveys kaakosta luoteeseen on 200 metriä. Saaria on muutama. Munajärveä ympäröi metsä ja suo, lähimmät järvet ovat Tuulijärvi lännessä ja Pitkäjärvi etelässä. Idässä sijaitsee pieniä järviä, kuten Haukmäenkrotti, Sipulijärvi ja Ahvenjärvi.
Munajärvi (24.013.1.005) kuuluu Tuulijärvenojan valuma-alueeseen (24.013), joka on kolmannen jakovaiheen vesistö Kiskonjoen–Perniönjoen vesistössä (24). Toinen jakovaihe on Kiskonjoen alue (24.01). Tuulijärvenojan valuma-alueeseen kuuluu kymmenen vakavettä, joista Tuulijärvi on laajin. Seuraavaksi laajimmat ovat Munajärvi, Teinipussi ja Munttusjärvi.
Munahapero

| Munahapero |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Haperot Russula
Laji::  lutea
Kaksiosainen nimi
 Russula lutea  Vent. 
Katso myös
   Munahapero Commonsissa 
Infobox OKNimi-testi OK: 
Munahapero (Russula lutea) on syötävä hapero. Sen lakki on 3–6 senttimetriä leveä ja kupera, vanhemmiten laakea. Väriltään se on keltainen, keskeltä joskus kellanpunainen. Jalka on 2–6 senttimetriä pitkä ja valkoinen. Malto on valkeaa ja murtuvaa. Maku on mieto ja sieni on syötävä. Haju on heikon hedelmäinen. Sientä tavataan lehdoissa, lehtimetsissä ja sekametsissä kuusen ja koivun seurassa. Suomessa se on melko yleinen elokuusta syyskuuhun. Se on luokiteltu Suomessa elinvoimaiseksi.
Aiheesta muualla

Luontoportti: Munahapero (Russula lutea)
Laji.fi: Munahapero
Nedre Eiker

Nedre Eiker on entinen kunta Buskerudin läänissä Norjassa. Nedre Eikerin kunta syntyi, kun Eikerin kunta jaettiin Nede Eikeriksi ja Øvre Eikeriksi 1. heinäkuuta 1885. Tammikuussa 2013 tehdyn väestönlaskennan mukaan Nedre Eikerin kunnassa oli 23 640 asukasta.
Vuonna 2020 Nedre Eiker ja Svelvik liitettiin Drammeniin. Samalla niistä tuli osa Vikenin lääniä.
Munich Re

| Munich Re |
| --- | --- |

Yritysmuoto:  julkinen osakeyhtiö
Markkina-arvo:  30,5 mrd. USD (5/2017)
ISIN:  DE0008430026
Perustettu:  1880
Perustaja:  Carl Thieme
Toimitusjohtaja:  Joachim Wenning
Kotipaikka:  Königinstrasse 107, D-80802 München, Saksa
Liikevaihto:   48,9 mrd. EUR (2016)
Tilikauden tulos:   2,581 mrd. EUR (2016)
Henkilöstö:  43 157
Kotisivu:  www.munichre.com
Infobox OKVirheellinen NIMI-arvo: 
Pääkonttori
Munich Re AG (koko nimeltään saks. Münchener Rückversicherungs-Gesellschaft Aktiengesellschaft in München, lyhyesti saks. Münchener Rück AG) on saksalainen, maailmanlaajuisesti toimiva, maailman suurin jälleenvakuutusyhtiö. Sen pääkonttori sijaitsee Königinstraßella Münchenissä. Ergo, Saksan toiseksi suurin vakuutusyhtiö, on Munich RE:n omistama ensivakuutusyhtiö. Munich Re on noteerattu kaikissa Saksan pörsseissä sekä DAX-indeksissä.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 120. Se luokiteltiin samalla listalla Saksan 9. suurimmaksi pörssiyritykseksi. Yhtiön osakekannan markkina-arvo oli 30,5 miljardia Yhdysvaltain dollaria (toukokuussa 2017) ja liikevaihto 48,9 mljardia euroa ( mrd. USD, 2016).
Yhtiön perusti vuonna 1880 Carle Thieme, joka on myös Saksan suurimman vakuutusyhtiön Allianzin perustaja. Munich RE työllisti runsas 43 000 ihmistä vuonna 2016.
Aiheesta muualla

Kuvia tai muita tiedostoja aiheesta Munich Re Wikimedia Commonsissa
Klement Gottwald

| Klement Gottwald |
| --- | --- |

Tšekkoslovakian 4. presidentti
 14. kesäkuuta 1948 − 14. maaliskuuta 1953  
Pääministeri:  Antonín Zápotocký
Edeltäjä:  Edvard Beneš
Seuraaja:  Antonín Zápotocký
Tšekkoslovakian kommunistipuolueen puheenjohtaja
 1929 − 14. maaliskuuta 1953  
Edeltäjä:  Bohumil Jílek
Seuraaja:  Antonín Novotný
Henkilötiedot
Syntynyt: 23. marraskuuta 1896 Dědice, Itävalta-Unkari
Kuollut: 14. maaliskuuta 1953 (56 vuotta) Praha, Tšekkoslovakia
Puoliso:  Marta Gottwaldová
Tiedot
Puolue:  Tšekkoslovakian kommunistinen puolue
 Nimikirjoitus
Klement Gottwald (23. marraskuuta 1896 Dědice, Itävalta-Unkari – 14. maaliskuuta 1953 Praha) oli tšekkoslovakialainen kommunistipoliitikko, kommunistipuolueen johtaja, presidentti ja pääministeri. Hän oli etniseltä taustaltaan sudeettisaksalainen.
Poliittinen ura

Gottwald oli yksi Tšekkoslovakian kommunistisen puolueen perustajista.
Toimi sanomalehtitoimittajana, kommunistipuolueen virkailijana Slovakiassa, 1921–1926
Keskuskomitean jäsen, 1922–1953
Keskuskomitean poliittisen ja propagandakomitean jäsen, 1926–1929
Kommunistipuolueen pääsihteeri, 1929–1945
Kominternin pääsihteeri, 1935–1943
Yksi kommunistivastarintaliikkeen johtajista, 1939–1945
Kommunistipuolueen johtaja, 1945–1953
Tšekkoslovakian varapresidentti, 1945–1946
Tšekkoslovakian pääministeri, 1946–1948
Tšekkoslovakian presidentti, 1948–1953
Toiminta

Gottwald oli ammatiltaan puuseppä. Hän taisteli ensimmäisessä maailmansodassa Itävalta-Unkarin armeijassa, mutta loikkasi venäläisten puolelle. Hän oli maailmansodan jälkeen mukana perustamassa Tšekkoslovakian kommunistipuoluetta, jonka keskuskomiteassa toimi vuodesta 1925 ja pääsihteerinä vuodesta 1927. Kun Saksa miehitti Tšekkoslovakian ennen toista maailmansotaa, Gottwald pakeni Moskovaan ja johti sieltä vastarintaliikettä.
Yhtenä Tšekkoslovakian kommunistipuolueen johtajista Gottwald valittiin maaliskuussa 1945 Edvard Benešin johtamaan pakolaishallitukseen, joka sai maan johtoonsa sen vapauduttua natsimiehityksestä. Eri puolueiden yhteistyö päättyi helmikuussa 1948 hallituksen ei-kommunististen jäsenten eroon. Tällöin kommunistit tekivät Gottwaldin johtamina ns. Prahan kaappauksen eli Tšekkoslovakian vallankaappauksen 1948. Toukokuussa uudet vallanpitäjät hyväksyivät uuden perustuslain. Presidentti Benešiä painostettiin hyväksymään uusi lainsäädäntö, mutta hän kieltäytyi ja hänet erotettiin presidentin virasta 7. kesäkuuta 1948. Kesäkuun 14. päivä kommunistit valitsivat Gottwaldin Tšekkoslovakian presidentiksi.
Gottwald oli stalinisti. Hän kansallisti maan teollisuuden ja kollektivisoi maatilat. Tammikuun 1. päivänä 1949 käynnistettiin viisivuotissuunnitelma. Raskaalle teollisuudelle annettiin etusija. Tämä oli Neuvostoliiton suoraa vaikutusta Tšekkoslovakian asioihin. Gottwald käynnisti puhdistuksia apurinaan sisäministeri Slánský: Ensimmäisenä poistettiin ei-kommunistit kaikista viroista ja heidät korvattiin luotettavilla kommunisteilla. Otettiin käyttöön pakkotyöleirit, joihin ihmisiä voitiin määrätä mielivaltaisesti hallinnollisin määräyksin vuosikausiksi. 70 000 tšekkoslovakialaista pakeni ulkomaille.
Toiminta > Slánskýn oikeudenkäynti

Marraskuussa 1952 Gottwald toimeenpani puolueen sisäisen puhdistuksen, näytösoikeudenkäynnin Stalinin tyyliin. Siinä syytettiin valtiopetoksesta 14:ää huomattavassa asemassa olevaa kommunistia. Tunnetuin heistä oli puolueen pääsihteeri ja maan varapääministeri Rudolf Slánský, jonka mukaan tapahtumaa nimitetään myös Slánskýn oikeudenkäynniksi. Syytetyistä 11 tuomittiin kuolemaan, heidän joukossaan Slánský ja ulkoministeri Vladimír Clementis. Teloitus tapahtui joulukuussa 1952. Tuomiolta välttyi Gustáv Husák, Slovakian hallinnon johtaja, joka kuitenkin erotettiin tehtävästään "kansallisten poikkeamien" vuoksi. Oikeudenkäynnissä oli juutalaisvastainen sävy, koska useimmat syytetyt olivat juutalaisia ja sionismi oli yksi tuomion peruste. Husák selvisi hengissä ja hänen maineensa puhdistettiin 1960-luvulla. Husákista tuli presidentti vuonna 1975.
Gottwaldin kuolema

Gottwald kuoli vuonna 1953, vain yhdeksän päivää Stalinin kuoleman jälkeen ja vain muutama kuukausi maan näytösoikeudenkäynnissä tuomittujen teloituksen jälkeen. Tiettävästi kuolinsyynä oli keuhkokuume, jonka hän sai Stalinin hautajaisissa. Hänen seuraajakseen Tšekkoslovakian presidenttinä nousi Antonín Zápotocký. Gottwaldin ruumis balsamoitiin ja asetettiin näytteille Prahan keskustaan Vítkovin kansallismuistomerkkiin, joka muutettiin hänen mausoleumikseen. Kun Neuvostoliiton johtaja Nikita Hruštšov 1950-luvun lopulla tuomitsi Stalinin ja destalinisaation aika alkoi, stalinisti Gottwaldin jälkimaine muuttui kiistanalaiseksi, ja vuonna 1962 hänen maalliset jäännöksensä siirrettiin pois mausoleumista. Gottwaldin ruumis tuhkattiin ja haudattiin Olšanyn hautausmaalle Prahaan. Vuonna 1963 Slánský ja Clementis rehabilitoitiin.
Tšekkinuoria kansainvälisessä nuorisofestivaalissa Budapestissa vuonna 1949. Vasemmanpuoleisessa julisteessa Gottwald, oikealla Stalin.
Nana-Mambéré

| Nana-Mambéré |
| --- | --- |

 Prefektuurin sijainti Keski-Afrikan tasavallassa
Valtio:  Keski-Afrikan tasavalta
Hallinto:  
 – hallinnollinen keskus:  Bouar
Pinta-ala:  26 600 km²
Väkiluku (2003):  233 666
 – väestötiheys:  8,8 as./km²
Lyhenteet:  
 – ISO 3166:  CF-NM
Nana-Mambéré on yksi Keski-Afrikan tasavallan prefektuureista. Sen pääkaupunki on Bouar. Nana-Mambérén pinta-ala on 26 600 neliökilometriä ja siellä on vuoden 2003 väestönlaskennan mukaan 233 666 asukasta.
Nana-Mambérén rajanaapurit ovat Ouham-Pendé, Mambéré-Kadéï, Ombella-Mpoko ja Kamerun.
Märt Israel

Märt Israel
Märt Israel (s. 23. syyskuuta 1983 Karksi-Nuia) on virolainen kiekonheittäjä.
Göteborgin EM-kisoissa 2006 Israel karsiutui finaalista tuloksella 59,80. Seuraavana vuonna Osakan MM-kisoissa hän heitti 60,23 ja karsiutui. Samana vuonna hän sijoittui pronssille kesäuniversiadeissa. Pekingin olympialaisissa 2008 Israel heitti karsinnassa 61,98, mutta se ei riittänyt finaaliin. Myöskään Berliinin MM-kisoissa hän ei selviytynyt finaaliin, heitettyään 59,58. Ensimmäisen arvokisafinaalipaikkansa Israel saavutti Barcelonan EM-kisoissa 2010. Finaalissa hän sijoittui yhdeksänneksi tuloksella 62,59 metriä.
Israel voitti kultaa Shenzhenin universiadeissa 2011 tuloksella 64,07. Daegun MM-kilpailuissa hän oli samana vuonna neljäs tuloksella 65,20.
Israelin ennätys on 66,98 m, jonka hän heitti Chula Vistassa 12. toukokuuta 2011.
Ennätykset

Kiekonheitto: 66,98 (2011)
Moukarinheitto: 61,19 (2005)
Kuulantyöntö: 17,86 (2006)
Nana

Nana viittaa esimerkiksi seuraaviin:
Nana, Émile Zolan romaani
Nana, armenialaisten äitijumalatar
Nana, Edward Vesala Trion albumi
Nana, Ai Yazawan mangasarja
Nana, mangaan perustuva elokuva
Nana-Grébizi, prefektuuri Keski-Afrikan tasavallassa
Nana-Mambéré, prefektuuri Keski-Afrikan tasavallassa
nana, kääpiökokoista merkitsevä latinan sana, joka esiintyy useiden kasvi- ja eläinlajien tieteellisissä nimissä
Nana, isoäidin nimitys englanninkielisissä maissa
Nana voi olla myös henkilön nimi:
Nana, naisen etunimi
Nana, Iberian kuningas Mirian III:n puoliso 300-luvulla, pyhimys
Nana (1810–1896), apassien johtaja
Nana Akufo-Addo (s. 1944), Ghanan presidentti
Nana Asma’u (1793–1864), nigerialainen runoilija
Nana Attakora (s. 1989), kanadalainen jalkapalloilija
Nana Boateng (s. 1994), ghanalainen jalkapalloilija
Nana Džordžadze (s. 1948), georgialainen käsikirjoittaja, elokuvaohjaaja ja näyttelijä
Nana Fujimoto (s. 1989), japanilainen jääkiekkomaalivahti
Nana Hedin (s. 1968), ruotsalainen laulaja ja studiomuusikko
Nana Ichise (s. 1997), japanilainen jalkapalloilija
Nana Kitade (s. 1987), japanilainen laulaja, lauluntekijä ja muusikko
Nana Mizuki (s. 1980), japanilainen laulaja, lauluntekijä ja ääninäyttelijä
Nána Moúschouri (s. 1934), kreikkalainen laulaja
Nana Patekar (s. 1951), intialainen näyttelijä
Nana Sahib (1820–1859), intialainen hinduylimys, yksi sepoy-kapinan johtohahmoista
Nana Darkoa Sekyiamah, ghanalainen kirjailija ja bloginpitäjä
Nana Takagi (s. 1992), japanilainen pikaluistelija ja olympiavoittaja
Nana Tanimura (s. 1987), japanilainen poplaulaja
Nana Tucker, Nana Visitor (s. 1957), yhdysvaltalainen näyttelijä
Naná Vasconcelos (1944–2016), brasilialainen lyömäsoitintaiteilija, laulaja ja berimbaunsoittaja
Nana Yang (s. 2001), suomalaienn jalkapalloilija
kuvitteellisia henkilöitä:
Nana Coupeau, päähenkilö Émile Zolan romaanissa Nana.
Nana, sivuhahmo Muumilaakson tarinoissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nana”, voi hakea sivunnimihaulla, laajalla sivunnimihaulla tai tekstihaulla.
Namibia, Land of the Brave

| Namibia, Land of the Brave |
| --- | --- |

Valtio:   Namibia
Säveltäjä:  Axali Doëseb
Sanoittaja:  Axali Doëseb
Suomenkielinen nimi:  Namibia, urhojen maa
Namibia, Land of the Brave (”Namibia, urhojen maa”) on vuodesta 1990 Namibian kansallislaulu. Itsenäistymisensä jälkeen maa järjesti kilpailun uuden kansallislaulun laatimiseksi. Sen voitti Axali Doëseb, joka johti Kalaharin autiomaasta peräisin olevaa kansanmusiikkia soittavaa soitinryhmää.
Aiheesta muualla

Kuuntele kansallislaulu[vanhentunut linkki]
Munib Younan

Munib Younan (2015)
Munib Younan (arab. منيب يونان‎; s. 18. syyskuuta 1950 Jerusalem, Israel) toimi vuodesta 1998 vuoteen 2018 Jordanian ja Pyhän maan evankelisluterilaisen kirkon piispana Palestiinassa ja Jordaniassa. Hänen seuraajanaan toimii Sani Ibrahim Azar. Hänen puolisonsa on vuodesta 1980 alkaen ollut Suad Yacoub Haifasta (alun perin vuonna 1948 tyhjennetystä Kfar Bir'imin kylästä). Perheessä on kolme lasta. Munib Younan on suorittanut teologian maisterin tutkinnon Helsingin yliopistossa. Younan on Jerusalemin kansainvälisen kristillisen komitean (engl.  International Christian Committee) neuvoston puheenjohtaja. Hänet valittiin 24. heinäkuuta 2010  Luterilaisen maailmanliiton puheenjohtajaksi seitsemän vuoden kaudelle, joka päättyi toukokuussa 2017. Vuodesta 2004 Younan on ollut Lähi-idän evankelisten kirkkojen yhteisön (engl.  Fellowship of the Middle East Evangelical Churches) puheenjohtaja. Vuonna 2001 hän sai  Suomen kristillisen rauhanliikkeen rauhanpalkinnon ja vuonna 2005 Beetlehemin tähti-palkinnon Palestiinan presidentiltä Mahmoud Abbasilta.
Julkaisut

Younan, Munib: Sovinnon toivossa: Lähi-idässä ja maailmalla.  Helsinki:  Suomen Lähetysseura, 2004.  ISBN 951-624-313-4. .
Aiheesta muualla

Sovinnon edellytykset Lähi-idässä [vanhentunut linkki]
Sovinto Lähi-Idässä Punaisen Ristin kansainväliselle komitealle ja YK:lle piispa Younanin puhe Porissa 15.7.2009)[vanhentunut linkki]
"Pyhä Maa" - Kristillisiä näkökulmia Israelin-Palestiinan konfliktiin (ml. piispa Younanin tiedotteita ja lausuntoja).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Munib Younan
Käännös suomeksi
NBA 2K9

| NBA 2K9 |
| --- | --- |

Kehittäjä:  Visual Concepts
Julkaisija:  2K Sports
Jakelija:  Take-Two Interactive ja Steam
Pelisarja:  NBA 2K
Julkaistu:  NA 7. lokakuuta 2008
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  PlayStation 2, PlayStation 3, Windows, Xbox 360
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK : 
NBA 2K9 on 2K Sportsin julkaisema urheilupeli, jossa pelataan koripalloa. Kannessa esiintyy Kevin Garnett.
Peli on julkaistu vuonna 2008 PlayStation 2:lle, PlayStation 3:lle, Windowsille ja Xbox 360:lle.
Aiheesta muualla

NBA 2K9 MobyGamesissa (englanniksi)
NBA 2K8

| NBA 2K8 |
| --- | --- |

Kehittäjä:  Visual Concepts
Julkaisija:  2K Sports
Jakelija:  Take-Two Interactive
Pelisarja:  NBA 2K
Julkaistu:   2. lokakuuta 2007
Lajityyppi:  urheilupeli
Pelimuoto:  yksinpeli, moninpeli
Ikäluokitus:  ESRB: Kaikenikäisille 
Alusta:  PlayStation 2, PlayStation 3, Xbox 360
Lisää peliartikkeleitaVideopelien teemasivulla
Infobox OK : 
NBA 2K8 on 2K Sportsin julkaisema urheilupeli, jossa pelataan koripalloa. Kannessa esiintyy Chris Paul.
Aiheesta muualla

NBA 2K8 MobyGamesissa (englanniksi)
Nami Ōtake

| Henkilötiedot |
| --- | --- | --- |
Koko nimi: Nami Ōtake
Syntymäaika: 30. heinäkuuta 1974 (ikä 50)
Syntymäpaikka: Tokio, Japani
Kansalaisuus:  Japani
Pelipaikka: Hyökkääjä
Pituus: 174 cm
Seurat
| Vuodet | Seura | O (M) |
| 1989–2001 | Nippon TV Beleza | 160 (90) |
Maajoukkue
| 1994–1999 | Japani | 46 (29) |
 Seurajoukkueuran tilastot kattavat vain kansalliset sarjat.
Nami Ōtake (jap. 大竹 七未, Ōtake Nami; s. 30. heinäkuuta 1974 Tokio) on japanilainen entinen jalkapalloilija.
Jalkapallomaajoukkue

Ōtake debytoi Japanin maajoukkueessa elokuussa 1994. Hän kuului Japanin joukkueeseen myös MM-kilpailuissa 1995, 1999 ja kesäolympialaisissa 1996. Hän on pelannut 46 maaottelua ja tehnyt niissä 29 maalia.
Monster (yhtye)

Monster oli kuusijäseninen ruotsalainen ska punk -yhtye, joka julkaisi kaksi albumia ja joitakin EP:itä. Yhtye hajosi vuonna 2000. Yhtyeen laulaja Moneybrother (oik. Anders Wendin) on nyt soolouralla, ja muut yhtyeen jäsenet yhtyeessä The Concretes.
Jäsenet

Anders (laulu/kitara)
Viktor (trumpetti/laulu)
Glenn (rummut/laulu)
Krille (basso/laulu)
Per (urut)
Gustav (saksofoni/laulu)
Diskografia > Ep:t

Honour Your Friends, 1995
Looking For a Fight, 1997
You'll Be Sorry, 1997
Diskografia > Albumit

Rockers Delight, 1997
A Brief History Of Monster, 1998
Gone, Gone, Gone/A Bash Dem, 1999
Nedre Eikerin kirkko

| Nedre Eikerin kirkko Nedre Eiker kirke |
| --- | --- |
 Kirkko vuonna 2016.
Sijainti:  Drammen, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1860
Suunnittelija:  Wilhelm Hanstein
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nedre Eikerin kirkko (norj. Nedre Eiker kirke) on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1860.
Aiheesta muualla

Kuvia tai muita tiedostoja aiheesta Nedre Eikerin kirkko Wikimedia Commonsissa
NW L

| NW L |
| --- | --- |

Valmistustiedot
Valmistusmaa:   Itävalta-Unkari
Valmistaja:  Nesselsdorfer Wagenbau, Nesselsdorf (Kopřivnice)
Valmistusvuodet:  1909–1911
Tuotantomäärä:  3 kappaletta
Muotoilija:  Lang
Tekniset tiedot
Iskutilavuus:  4 504 cm³
Teho:  30 hv
Vetotapa:  takaveto
Vaihteisto:  4+1
Mitat
Massa:  1 514 kg
Pituus:  5 000 mm
Korkeus:  2 800 mm
NW L oli itävaltaunkarilaisen Nesselsdorfer Wagenbaun (NW) vuosina 1909–1911 valmistama henkilöautomalli. Autoja valmistettiin vain kolme kappaletta.
Suunnittelu

NW:n autonsuunnittelusta vastannut Hans Ledwinka oli jättänyt yrityksen vuonna 1902 suunniteltuaan NW B -mallin. Sen jälkeen esitellyt NW-mallit keräsivät runsaasti kritiikkiä epäluotettavuutensa ja keskimoottorisuudestaan johtuneen huonon huollettavuutensa tähden. Vuonna 1904 henkilöautojen myynti vajosi 12 kappaleeseen. NW yritti panostaa kaivosjunien vetureiden valmistukseen, mutta huonoin tuloksin. Vuonna 1905 palkattiin kaksi suunnittelijaa, Kronfeld ja Lang, joiden päätehtävänä oli suunnitella moottorit uusiin J-, K- ja L-malleihin.
Teknisiä tietoja

Voimanlähteenä oli eteen pitkittäin asennettu nelisylinterinen, vesijäähdytteinen sivuventtiilimoottori, jossa oli magneettosytytys. Voima välittyi moottorilta kartiokytkimen kautta nelivaihteiseen vaihteistoon, josta se kulki voimansiirtoakselin avulla taka-akselille.
Sekä etu- että taka-akseli olivat jäykkiä ja jousitettu puolielliptisin lehtijousin. Käyttöjarruina oli mekaanisesti toimivat rumpujarrut taka-akselilla. Seisontajarru vaikutti voimansiirtoon.
Kaikki kolme valmistunutta NW L -autoa varustettiin asiakastarpeen mukaan valmistetuilla koreilla.
Ominaisuuksia

Auton huippunopeus oli 70 km/h ja sen maavara oli 260 mm. Auton moottorissa oli monimutkainen venttiilikoneisto, joka toimi epäluotettavasti. Sekä J- että L-mallit olivat raskaita ja alitehoisia. Yrityksen johto ei ollut tyytyväinen tulokseen, joten Kronfeld ja Lang saivat lähteä. Jo vuoden 1905 lopulla NW:n pääjohtaja Hugo Fischer von Röslerstamm onnistui houkuttelemaan Ledwinkan palaamaan yrityksen palvelukseen. Ledwinka piti J- ja L-malleja kehityskelvottomina, joten hän suunnitteli uuden mallin, NW S:n puhtaalta pöydältä.
Neelam Sanjiva Reddy

| Neelam Sanjiva Reddy |
| --- | --- |

Intian presidentti
 25. heinäkuuta 1977 – 25. heinäkuuta 1982  
Edeltäjä:  Basappa Danappa Jatti
Seuraaja:  Zail Singh
Henkilötiedot
Syntynyt: 18. toukokuuta 1913 Anantapurin alue
Kuollut: 1. kesäkuuta 1996 (83 vuotta) Bangalore
Puoliso:  Shrimati Nagarathnamma
Tiedot
Puolue:  Janata-puolue
Neelam Sanjiva Reddy (teluguksi నీలం సంజీవరెడ్డి, Nīlaṃ San̄jīvareḍḍi; 18. toukokuuta 1913 – 1. kesäkuuta 1996) oli intialainen poliitikko, joka toimi maansa kuudentena presidenttinä vuosina 1977–1982.
Reddy oli ehdolla presidentiksi jo 1969, mutta silloin tuli valituksi pääministeri Indira Gandhin suosikki ja kongressipuolueen asettama ehdokas Varahagiri Venkata Giri. Reddy sai oikeustieteen kunniatohtorin arvon Sri Venkateshwaran yliopistossa vuonna 1958.
NHL:n varaustilaisuus 2002

NHL:n varaustilaisuus 2002 oli NHL:n 40. vuotuinen varaustilaisuus. Se pidettiin Torontossa Air Canada Centerissä 22.-23. kesäkuuta. Tilaisuudessa varattiin 290 pelaajaa; 35 OHL:stä, 23 QMJHL:stä, 43 WHL:stä, 41 NCAA:sta, 6 Yhdysvaltojen lukioista ja 110 Pohjois-Amerikan ulkopuolelta.
Kykyjenetsijöiden yllätykseksi Jay Bouwmeesteriä ei varattukaan ensimmäisenä, vaan ensimmäisen varausvuoron itselleen ostanut Columbus Blue Jackets varasikin ensimmäisenä Rick Nashin.